Adamu Kamale

Adamu Kamale (an haife shi a shekara ta 1970)  wanda kuma aka fi sani da Orkar,  ɗan siyasan Najeriya ne wanda ya yi aiki a matsayin ɗan majalisar wakilai ta Najeriya mai wakiltar mazaɓar tarayya ta Michika/Madagali ta jihar Adamawa a majalisar dokokin Najeriya ta 8. 

 Tarihi da farkon rayuwarsa 
An haifi Adamu a Adamawa. A shekarar 1987, ya kammala makarantar sakandiren gwamnati dake Yola, jihar Adamawa, da shaidar kammala karatu ta yammacin Afrika. Ya kammala karatunsa na B.Tech a fannin Geology a shekarar 1992 a Jami'ar Fasaha ta Tarayya ta Yola. 

 Rayuwa ta sirri 
Adamu Kamale yana da 'ya'ya huɗu tare da matarsa, Massi Adamu Kamale,  kuma uba ne mai ƙauna ga ƙarin yara masu karɓa. 

 Aikin siyasa 
Adamu ya zama ɗan majalisar wakilai ta tarayya a shekarar 2015, mai wakiltar mazaɓar Michika/Madagali a ƙarƙashin jam’iyyar PDP a majalisar wakilai ta 8, inda ya zama mamba a kwamitin wucin gadi na majalisar da ke binciken yadda aka yi amfani da asusun albarkatun ƙasa na N350bn ci gaba da saka hannun jari a ɓangaren karafa da ma'adinai.

Ya kasance ɗan jam'iyyar People's Democratic Party (PDP), har zuwa watan Mayu, 2017 inda ya sauya sheka zuwa jam'iyyar All Progressives Congress, APC.

Ya koma jam’iyyar People’s Democratic Party (PDP) a shekarar 2020,  kuma a shekarar 2021 Kamale ya zama ɗaya daga cikin sabbin mambobin kwamitin ayyuka na ƙasa, a matsayin mataimakin sakataren kuɗi na ƙasa na jam’iyyar Peoples Democratic Party (PDP).

 Manazarta 

Rukuni:Haifaffun 1970
Rukuni:Rayayyun mutane